MediaWiki:Captchahelp-text/pms

Soèns a-i riva che ij sit dla Ragnà che la gent a peul dovré për ëscrive chèich-còs, coma sta wiki-sì, a resto ambërlifà d'areclam da 'd màchine che a cario soa ròba dadsà e dadlà n'aotomàtich. Për tant che sti areclam un a peula peuj gavela, a resta sempe un gran fastudi.

Dle vire, dzortut quand un a caria dj'anliure esterne neuve ansime a na pàgina, la wiki a peul ësmon-je na figurin-a con dël test colora ò pura tut ëstòrt e ciameje d'arbate lòn ch'a-i é scrit andrinta. Da già ch'a l'é grama scrive un programa ch'a lo fasa, a ven che la pì gran part dla gent a-i la fa a scrive, ma la pi part dle màchine a-i la fa pa.

Për maleur sossì a peul fastudié j'utent ch'a s-ciàiro nen tant bin, coj ch'a deuvro dij navigator mach a test ò pura dij navigator vocaj. Për adess i l'oma nen n'alternativa disponìbil ch'a fasa lese ël test a vos. Për piasì, ch'a contata j'aministrator dël sit se sossì a dovèissa mai nen lasseje carié dël test ch'a sia legìtim (visadì, nen dj'areclam).

Ch'a-i bata ansima al boton «andré» ant sò navigator për torné andré a l'editor dla pàgina.